text: Tjæreborg tabte til Vejle Boldklub
  16 august 2016 kl. 18.48
  Tjæreborgs Serie 1-hold nåede kun til første runde i DBU pokalturneringen. Det blev til et 1-3 nederlag til 1. divisionsholdet Vejle Boldklub.
  Selvom hjemmeholdet i dagens anledning havde ekstra gode forhold på Blue Water Arena, så blev det et ventet nederlag til overmagten fra Vejle.
  Det lykkedes ellers for Tjæreborg at udligne VBs føring, men til sidst blev forskellen mellem serie 1 og 1. divison alligevel mærkbar.
  Mens Tjæreborg nu kan koncentrere sig om Serie 1, så venter der hård modstand for VB i næste runde af pokalturneringen.
  Her skal holdet møde superligaholdet OB. Den kamp spilles 31. august på Vejle Stadion.
  